b'\n_START_ARTICLE_\nKomanditna dru\xc5\xbeba\n_START_PARAGRAPH_\nKomanditna dru\xc5\xbeba (okraj\xc5\xa1ava, k. d.) je ena izmed pravnoorganizacijskih oblik, ki jih slovenska zakonodaja (natan\xc4\x8dneje ZGD) dolo\xc4\x8da za organizacijo podjetja. Ustanovita jo najmanj 2 dru\xc5\xbebenika, pri \xc4\x8demer mora najmanj eden za obveznosti dru\xc5\xbebe odgovarjati z vsem svojim premo\xc5\xbeenjem in najmanj eden samo do vi\xc5\xa1ine svojega kapitalskega vlo\xc5\xbeka. Dru\xc5\xbebenik, ki odgovarja z vsem svojim premo\xc5\xbeenjem, se imenuje komplementar, dru\xc5\xbebenik, ki pa odgovarja samo do vi\xc5\xa1ine svojega kapitalskega vlo\xc5\xbeka, pa komanditist. Za vodenje poslov so upravi\xc4\x8deni komplementarji. Za komplementarje se smiselno uporabljajo pravila, ki urejajo polo\xc5\xbeaj dru\xc5\xbebenika v d.n.o., za komanditiste pa tista, ki veljajo za dru\xc5\xbebenike d.o.o._NEWLINE_\xc4\x8ce je edini komplementar komanditne dru\xc5\xbebe kapitalska dru\xc5\xbeba (se pravi dru\xc5\xbeba, v kateri nobena fizi\xc4\x8dna oseba ne odgovarja za obveznosti dru\xc5\xbebe), govorimo o dvojni dru\xc5\xbebi.'